Jou gesig spreek boekdele | Maroela Media
Jou gesig spreek boekdele
Marthie se boek wat die wetenskap van Fisionomie verduidelik. Foto: Facebook/ Marthie Maré.
'n Mens se gesig spreek boekdele oor jou persoonlikheid, die manier hoe jy 'n probleem benader en selfs hoe jy dink. Met die regte vaardighede is dit moontlik om baie inligting van 'n persoon te gesig te bekom, deur bloot na hom te kyk.
Marthie Maré van Face Profile SA is 'n fisionoom (ook bekend as 'n gesigontleder) wat hierdie vaardighede het. Sy ontleed gesigte deur na die struktuur, vorm en grootte van iemand se gelaatstrekke te kyk en na aanleiding van daardie ontleding kan sy iets oor die betrokke persoon se persoonlikheid en denkwyse sê.
"Ek kan aspekte van 'n persoon se karakter opsom, soos sien wat die persoon se denkwyse is deur te kyk na die vorm van die voorkop, of ek kan sien hoe gefokus die persoon op detail is deur die verspreiding van die hare en die wenkbroue. Elke gelaatstrek verteenwoordig 'n aspek van jou persoonlikheid. Dis 'n ongelooflike stelsel wat vir jou baie inligting in 'n kort tyd gee."
Marthie sê hierdie wetenskap is baie akkuraat en die ontleding vind stap-vir-stap plaas. 'n Volledige ontleding vat ongeveer 'n uur, waarin sy na elke aspek van jou gesig kyk en al hierdie dele met mekaar integreer omdat elke deel mekaar beïnvloed.
Die ontleding kyk verby lyftaal, hoe jy praat, jou gesiguitdrukking en selfs grimering. Marthie sê sy kan selfs 'n ontleding doen deur na 'n foto te kyk.
"Dit moet 'n huidige foto wees. Met 'n ou foto, wat byvoorbeeld vyf jaar gelede geneem is, kan ek steeds die ontleding doen, maar dan gaan die ontleding pas by hoe die persoon vyf jaar gelede was."
Sy meen daar sal beslis 'n verandering wees in die ontleding soos wat die jare verbygaan, omdat 'n mens elke dag groei en die manier hoe jy leef speel ook 'n rol speel.
"Die hele idee agter fisionomie is om mense te leer om mekaar beter te verstaan en natuurlik ook erkenning te gee daaraan dat mense anders dink en doen as jy."
Luister na die podsending om te hoor hoe Marthie een van Maroela Media se joernaliste ontleed.
Besoek Face Profile SA se webtuiste vir meer besonderhede.
Deel van: Goeie goed, Podsendings
Akademia stel bekend: BCom in Ekonomie en Regte
Luister: HallelujahSA – Ons wil liefde vir lofprysing bevorder, sê sangers
Hierdie is n pseudo wetenskap, nie wetenskaplik nie, ek is teleurgesteld dat Maroela wat so kredietwaardig is die parktyk dekking gee.
Ek is skepties.
Wat se die boek van SA Politici! ?
Ons is terug in die middel-eeue toe daar geglo was dat die aarde plat is en mense as misdadigers gekenmerk kan word aan hoe hul gesigte lyk. Beide blyk toe allemintige fabels te wees en laasgemelde kon tot vandag op geen wetenskaplike grondslag bevestig word nie. Hierdie snert van gesigsontleding is bloot 'n goedkoop advertensie, maar 'n groot deel van ons mense gaan dit soos soetkoek opeet. Dit is nou dieselfde mense wie glo dat Hofmeyr, die DA, Orania, Casper de Vries, Afriforum, Dowwe Dolla en dies meer, die Afrikaner uit die moeras waarin hy huidiglik versink is, gaan haal.… Lees meer »